 దువ్వాడ జగన్నాథం సినిమాపై మరో వివాదం ముసురుకుంటోంది. మొన్నటిదాకా శివుడికి ఇష్టమైన ‘నమకం, చమకం’ పదాలను శృంగారార్థంలో వాడడమేంటని బ్రాహ్మణ సంఘాలు మండిపడ్డాయి. ఆ పదాలనైతే మార్చారు గానీ.. సినిమాలో మాత్రం మరో పెద్ద తప్పు చేశారంటూ బ్రాహ్మణ పండితుడొకరు విమర్శలు గుప్పించారు. గాయత్రి మంత్రాన్ని అవమానించారని ఆగ్రహించారు. యజ్ఞోపవీతం చేసే సమయంలో గాయత్రి మంత్రాన్ని పఠిస్తారు. ఆ మంత్రం అత్యంత పవిత్రమైనదని, దానిని చెప్పులేసుకుని చదవడమేంటని ఆయన ప్రశ్నించారు. బ్రాహ్మణులుగా పుట్టినవారెవరైనాగానీ, వైశ్యులైనా, క్షత్రియులైనా యజ్ఞోపవీతానికి అత్యంత విలువను ఇస్తారని అన్నారు. యజ్ఞోపవీతాన్ని ధరించేటప్పుడు ఆ మంత్రాన్ని పఠిస్తారని చెప్పారు.    ‘‘24 ముద్రలతో 24 వైబ్రేషన్స్తో ఉంటుంది గాయత్రి మంత్రం. అలాంటి మంత్రాన్ని హీరోతో చెప్పులేసుకుని మంత్రింపజేయించారు. అదే చాలా పెద్ద తప్పు. మితిమీరిన తత్వం అంటే అదే. స్వయం ప్రకటిత మేధావినని డైరెక్టర్ అనుకుంటున్నాడు. నేను బ్రాహ్మణుడిని.. నాలోనే బ్రాహ్మణత్వం ఉంది.. నేనేం చెప్పినా చూస్తారని ఆయన అనుకుంటున్నాడు. కాబట్టి ఆయనేం చెప్పినా ప్రేక్షకులు చూస్తారనేది మితిమీరిన తెలివితేటలు. ఇంటర్వెల్కు ముందు వచ్చే సన్నివేశం అదే. ఎవ్వరూ కూడా చెప్పులేసుకుని గాయత్రి మంత్రాన్ని జపించరు. అది జగమెరిగిన సత్యం. మరి, దర్శకుడు చెప్పినప్పుడు హీరో తెలిసే చేసుంటాడు కదా. బ్రాహ్మణులు ఎలా ఉంటారనే దానిపై మూడునెలలో..ఆరు నెలలో శిక్షణ తీసుకున్నానని హీరో చెప్పాడు కదా. అధ్యయనం చేసే చిత్రంలో నటించానని చెప్పాడు. మరి, అధ్యయనం చేసి నటించినప్పుడు ఈ విషయం తెలియాలి కదా. చెప్పులేసుకుని గాయత్రి మంత్రాన్ని జపించకూడదన్న విషయం తెలిసుండాలి కదా. ఆయన కూడా తెలిసి చేసిన తప్పే కదా. తెలియక చేసిన తప్పు అనడం ఒట్టి మాట. ఆయనే అన్నారు అధ్యయనం చేశాను.. బ్రాహ్మణ పండితులతో శిక్షణ పొందాను అని. ముందుగా దీనిపై మేం సెన్సార్ బోర్డు వాళ్లకు ఫిర్యాదు ఇస్తాం. అసలు చెప్పులేసుకుని గాయత్రి మంత్రం జపించకూడదన్న విషయం సెన్సార్ బోర్డు వాళ్లకు మాత్రం తెలియదా..? దానిని సెన్సార్ వాళ్లు ఎలా ఒప్పుకొన్నారు? అంటే వాళ్లు కూడా చూసీ..చూడనట్టు వదిలేసినట్టే కదా. వారితో లాలూచీ పడినట్టే కదా’’ అని ఆయన వ్యాఖ్యానించారు. సెన్సార్ బోర్డును ప్రక్షాళన చేయాల్సిన అవసరం ఉందని, సెన్సార్ బోర్డులో రాజకీయాలు ఎక్కువగా ఉన్నాయని ఆయన ఆరోపించారు. సినిమాల మీద అవగాహన ఉన్నవాళ్లుగానీ, ఫలానా సబ్జెక్టు మీద అవగాహన ఉన్నవాళ్లు గానీ సెన్సార్ బోర్డులో సభ్యులుగా లేరని సంచలన వ్యాఖ్యలు చేశారు. పలుకుబడి ఉన్న వ్యక్తులే సెన్సార్ బోర్డు సభ్యులు అవుతున్నారని అన్నారు. ఏ ఒక్క కులాన్ని గానీ, ఏ ఒక్క చిన్న అంశాన్ని గానీ కించపరిచేలా సినిమా తీయొద్దని సినీ పరిశ్రమకు తాను విన్నవించుకుంటున్నానని చెప్పారు.
 duvwada jagannatham cinemapai maro vivaadam musurukuntondi. monnatidaka shivudiki ishtamaina ‘namakam, chamakam’ padaalanu shrungaaraarthamlo vaadadamentani brahmana sanghaalu mandipaddaayi. aa padaalanaite maarchaaru gaanee.. cinemalo maatram maro pedda tappu chesaarantu brahmana panditudokaru vimarsalu guppinchaaru. gayatri mantraanni avamaaninchaarani aagrahinchaaru. yagnopaveetam chese samayamlo gayatri mantraanni pathistaaru. aa mantram atyanta pavitramainadani, daanini cheppulesukuni chadavadamentani aayana prasninchaaru. braahmanulugaa puttinavaarevarainaagaana, vaisyulainaa, kshatriyulainaa yagnopaveetaaniki atyanta viluvanu istaarani annaru. yagnopaveetaanni dharinchetappudu aa mantraanni pathistaarani cheppaaru.    ‘‘24 mudralatho 24 vibrationsto untundi gayatri mantram. alanti mantraanni heerotho cheppulesukuni mantrimpajeyinchaaru. adhe chala pedda tappu. mitimeerina tatvam ante adhe. swayam prakatita medhaavinani director anukuntunnadu. nenu braahmanudini.. nalone brahmanatvam undi.. nenem cheppina chustarani aayana anukuntunnadu. kabatti aayanem cheppina prekshakulu chustaranedi mitimeerina telivitetalu. intervelku mundu vache sannivesam adhe. evvaruu kuudaa cheppulesukuni gayatri mantraanni japincharu. adhi jagamerigina satyam. mari, darsakudu cheppinappudu heero telise chesuntadu kada. braahmanulu ela untaarane daanipai moodunelalo..aaru nelalo sikshana teesukunnaanani heero cheppaadu kada. adhyayanam chese chitramlo natinchaanani cheppaadu. mari, adhyayanam chesi natinchinappudu ee vishayam teliyaali kada. cheppulesukuni gayatri mantraanni japinchakudadanna vishayam telisundaali kada. aayana kuudaa telisi chesina tappe kada. teliyaka chesina tappu anadam otti maata. aayane annaru adhyayanam cheshaanu.. brahmana panditulatoe sikshana pondaanu ani. mundugaa deenipai mem sensar bordu vaallaku firyaadu istam. asalu cheppulesukuni gayatri mantram japinchakudadanna vishayam sensar bordu vaallaku maatram teliyadaa..? daanini sensar vaallu ela oppukonnaru? ante vaallu kuudaa chusi..chudanattu vadilesinatte kada. vaaritho laluch padinatte kada’’ ani aayana vyaakhyaaninchaaru. sensar bordunu  prakshaalana cheyalsina avasaram undani, sensar bordulo rajakeeyaalu ekkuvagaa unnaayani aayana aaropinchaaru. cinimala meeda avagaahana unnavaallugaanii, falana sabjektu meeda avagaahana unnavaallu gaanee sensar bordulo sabhyulugaa lerani sanchalana vyaakhyalu chesaru. palukubadi unna vyaktule sensar bordu sabhyulu avutunnaarani annaru. e okka kulaanni gaanee, e okka chinna amsaanni gaanee kinchaparichela sinima teeyoddani cinee parisramaku taanu vinnavinchukuntunnaa cheppaaru.